stanford-oval/wikipedia huggingface dataset:
Boris Jeltsinin presidentin kirjasto

| Boris Jeltsinin presidentin kirjasto> Президентская библиотека имени Б. Н. Ельцина Boris Yeltsin Presidential Library |
| --- | --- |
 Boris Jeltsinin presidentin kirjasto ilmakuvassa.
Osoite:  Senatskaja ploštšad, d. 3, 190000 Pietari, Venäjä
Sijainti:  Pietari, Venäjä
Koordinaatit:  59.9351°N, 30.3020°E
Rakennustyyppi:  eräs Venäjän kansalliskirjastoista
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Boris Jeltsinin presidentin kirjasto (ven. Президентская библиотека имени Б. Н. Ельцина, Prezidentskaja biblioteka imeni B. N. Jeltsina, engl. Boris Yeltsin Presidential Library) on Pietarissa, arvostetulla paikalla perustuslakituomioistuimen naapurissa toimiva tieteellinen kirjasto, joka on yksi Venäjän valtakunnallisista kansalliskirjastoista. Kirjasto välittää ainoastaan digitaalista aineistoa, joten kävijät eivät pääse tarkastelemaan alkuperäislähteitä niiden alkuperäisessä asussaan.
Boris Jeltsinin presidentin kirjaston pääsisäänkäynti ja julkisivua.
Presidentti Boris Jeltsinille omistettu kirjasto avattiin toukokuussa 2009. Marraskuussa 2019 kirjaston johtaja on Ilja Bykovnikov (ven.  Илья Леонидович Быковников).
Brittiläisissä tiedotusvälineissä uutisoitiin loppuvuodesta 2014 Venäjän valtion pyrkivän luomaan Jeltsinin kirjaston välityksellä vaihtoehtoista esitystä Wikipedian esittämällä "epäluotettavalle" kuvalle Venäjästä. On paikallaan huomata, että tässä vaiheessa Venäjän tiedonvälitys oli jo Venäjän Ukrainaan kohdistamien sotatoimien, kuten loppuvuodesta 2019 yhä jatkuvan Krimin miehityksen ja Itä-Ukrainan sodan aikaisen, lainsäädännöllä asetetun sensuurin piirissä.
Aiheesta muualla

Kuvia tai muita tiedostoja aiheesta Boris Jeltsinin presidentin kirjasto Wikimedia Commonsissa
Kirjastonhoitajan palkka ja muita hajahuomioita kirjastoista Venäjällä (Minna M., 19.10.2011) (Laurea-kirjasto)
Boris Yeltsin Presidential Library The European Library, theeuropeanlibrary.org. Viitattu 10.11.2019. (englanniksi)
Sheila Kelley

Sheila Kelley (s. 9. lokakuuta 1961) on yhdysvaltalainen näyttelijä. Hänellä on ollut rooleja esimerkiksi televisiosarjassa L.A. Law ja elokuvassa Dancing at the Blue Iguana (2000).
Kelleyn puoliso on näyttelijä Richard Schiff.
Aiheesta muualla

Sheila Kelley Internet Movie Databasessa. (englanniksi)
Sarkooma

Sarkooma on pahanlaatuinen tukikudoksesta lähtevä kasvain eli tukikudossyöpä. Termi kattaa suuren joukon erilaisia syöpätauteja, muun muassa luu- ja pehmytkudossarkoomat. Kaikkia sarkoomia todetaan Suomessa noin 350 uutta tapausta vuodessa. Näistä pehmytkudossarkoomia on runsas sata ja luusarkoomia viitisenkymmentä. Luusarkoomia ovat osteosarkooma, kondrosarkooma ja Ewingin sarkooma; pehmytkudossarkoomiin kuuluvat fibrosarkooma, liposarkooma, leiomyosarkooma ja gastrointestinaalinen stroomakasvain.
Peyton Rous havaitsi vuonna 1911 erään viruksen aiheuttavan kanalla sarkoomaa. Virus nimettiin Rousin sarkoomavirukseksi.
Aiheesta muualla

Kuvia tai muita tiedostoja aiheesta Sarkooma Wikimedia Commonsissa
Syöpäjärjestöt: Sarkooma, Kaikki syövästä
Pehmytkudossarkooma - terveyskirjasto.
Luusarkooma - terveyskirjasto.
Boris Kostić

Borislav Kostićin patsas Vršacissa.
Borislav Kostić (24. helmikuuta 1887 – 3. marraskuuta 1963) oli serbialainen shakin suurmestari ja shakkiammattilainen silloisen Itävalta-Unkarin alueelta.
Vuosina 1927 – 1937 Kostić edusti Jugoslaviaa neljä kertaa shakkiolympialaisissa. Vuonna 1932 hän voitti Bukarestissa shakin romanianmestaruuden ja Belgradissa vuonna 1935 ja 1938 shakin jugoslavianmestaruuden.
Aiheesta muualla

Boris Kostić ChessGames.com-sivustolla (englanniksi)
Benjamin Baker Moeur

Benjamin Baker Moeur
Benjamin Baker Moeur (22. joulukuuta 1869 Decherd, Tennessee – 16. maaliskuuta 1937) oli yhdysvaltalainen lääkäri ja demokraattisen puolueen poliitikko.
Moeur toimi Arizonan kuvernöörinä kahden kaksivuotiskauden ajan vuosina 1933–1937. Tätä ennen hän osallistui politiikkaan muun muassa osallistumalla Arizonan perustuslain konventtiin.
Moeur kuoli vain hieman viran jättämisen jälkeen Tempessä. Moeurilla oli kuollessaan neljä lasta.
Blastomussa

| Blastomussa |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Mussidae
Suku::  Blastomussa  Wells, 1968
Infobox OKNimi-testi OK: 
Blastomussa on kivikorallien  suku.
Blastomussa-korallit muodostavat pieniä tai keskikokoisia yhdyskuntia. Koralliitit ovat halkaisijaltaan 1–1,5 cm. Niiden polyypit pullistuvat päiväsaikaan niin että ne peittävät kalkkirungon näkyvistä. Suuaukon ympäristö on yleensä vihreä, joskus punainen tai tummanharmaa. Muu osa polyyppiä on yleensä harmaa mutta joskus punainen tai vihreä. Lajeista on erilaisia värimuotoja. Pyyntilonkerot tulevat esille vain öiseen aikaan.
Blastomussa-lajeja tavataan Indopasifisella merialueella ja Punaisellamerellä. Lajeja tunnetaan kaksi tai kolme; Punaisellamerellä elävät Blastomussa merleti-lajia muistuttavat yhdyskunnat ovat erilaisia, ja ne on kuvattu omaksi lajikseen Blastomussa loyae. IUCN:n luokittelujen mukaan Blastomussa merleti on  elinvoimainen, Blastomussa wellsi silmälläpidettävä laji.
Aiheesta muualla

Swollen brain coral  (Blastomussa wellsi) (Arkistoitu – Internet Archive) ARKive (kuvia)
Pineapple coral  (Blastomussa merleti) (Arkistoitu – Internet Archive) ARKive (kuvia)
Benjamin Banneker

Banneker vuonna 1795 julkaisemansa almanakan kannessa.
Benjamin Banneker, (myös Banna Ka tai Bannakay; 9. marraskuuta 1731 – 9. lokakuuta 1806) oli yhdysvaltalainen vapaa matemaatikko, harrastelijatähtitieteilijä, kellontekijä ja kustantaja. Viimeaikaiset tutkimukset ovat osoittaneet Bannekerin saavutusten merkittävyyden matemaatikkona ja harrastelija-astronomina.
Sarkomeeri

Sarkomeeri on lihaksen pienin toiminnallinen osa. Aivojen lähettämän supistumiskäskyn saavuttaessa lihassolun pienet kemialliset välisillat vetävät aktiini- ja myosiinifilamentteja toistensa lomaan, jolloin sarkomeeri lyhenee eli supistuu. Rinnakkain olevien sarkomeerien yhtäaikaisen lyhenemisen seurauksena koko lihassolu lyhenee.
Aiheesta muualla

Solunetti: Sarkomeeri
Wikimedia Commonsissa on kuvia tai muita tiedostoja aiheesta .
Baikalin–Amurin rata

Baikalin–Amurin päärata (BAM) on merkitty vihreällä ja vanha jo Venäjän keisarikunnan aikainen Siperian rata punaisella.
Rautatieasema Tyndassa.
Baikalin–Amurin rata (ven. Байкало-Амурская магистраль, Baikalo-Amurskaja magistral, BAM) on vuonna 1991 valmistunut Venäjän halki kulkeva rautatie. Radan pituus on noin 3 500 kilometriä, ja se kulkee Siperian radan suunnassa sen pohjoispuolella. Olemassaolollaan se turvaa kuljetukset itä-länsisuunnassa Moskovasta Siperian radan joutuessa toimintakyvyttömäksi, minkä vuoksi rataosa on myös strategisesti merkityksellinen.[lähde? ] 2010-luvulla matka radan päästä päähän kesti pikajunalla noin kolme viikkoa. Rata on kuitenkin osin huonossa kunnossa, mikä hidastaa matkantekoa: pikajunan keskinopeus on vain 40 km/h.
Rakennustyöt

Rataa on rakennettu pätkittäin jo vuodesta. Vuonna 1966 Neuvostoliitto käynnisti jälleen hankkeen, jonka tarkoitus oli rakentaa uutta rautatietä Neuvostoliiton Aasian puoleiseen osaan Siperiassa.[lähde? ]
Radan ensimmäinen osuus Bratskista Taišetiin rakennettiin jo 1930-luvulla. Suuri osa Kaukoidän osuutta rakennettiin pääasiassa toisen maailmansodan jälkeen vuosina 1944–1946 käyttäen japanilaisia ja saksalaisia sotavankeja. Noin 150 000 radanrakentajan arvellaan kuolleen. Stalinin kuoltua vuonna 1953 hanke pysähtyi.[lähde? ]
Rakennustyöt > Brežnevin hanke 1974–1984

Neuvostoliiton kommunistisen puolueen pääsihteeri Leonid Brežnev julisti ratahankkeen poliittiseksi hankkeeksi vuonna 1974. Radasta oli tullut merkityksellinen uudestaan 1960-luvun lopussa, kun Neuvostoliiton ja Kiinan välit huononivat siihen pisteeseen, että maat kävivät keveillä aseilla rajasotaa Ussuri-joella (Ussurin rajavälikohtaus). Mikäli Siperian rata olisi tullut toimintakyvyttömäksi itäosistaan, olisi Baikalin–Amurin radalla ollut suuri merkitys.[lähde? ]
Yhteiskunnallisesti hankkeen tuli olla Komsomolin nuorisoliittolaisten voimannäyte mutta radan pohja oli suunniteltu alustaltaan niin pehmeälle maalle, ettei se onnistunut. Radan itä- ja länsiosat yhdistettiin 29. syyskuuta 1984, jolloin radasta vain kolmasosa oli täysin liikennöimiskunnossa.[lähde? ] Siitä huolimatta rata valmistui virallisesti 1. lokakuuta 1984 eli aikataulun mukaan.
Rakennustyöt > Myöhemmät rakennustyöt

Radan julistettiin olevan täysin valmis vuonna 1991. Joulukuussa 2003 valmistui 30 vuotta rakenteilla ollut 15,7 kilometrin pituinen Severomuiskin tunneli, joka yltää 1,5 kilometrin syvyyteen. Tunneli lyhensi matkaa puolellaselvennä ja poisti lisävetureiden käyttötarpeen.[lähde? ]
Rakennustyöt > Liikkuva kalusto

Pääasiassa tavarajunat. Aluksi dieselvetureilla, myöhemmin, kun sähköistys vaihtovirralla alkoi, ilmestyi Novotšerkasskin sähköveturitehtaan valmistamat sähköveturit. 1980-luvulla suunniteltiin käyttää VL86f-sarjan sähkövetureita, joihin asennettiin suomalaisen Strömbergin valmistama ohjausjärjestelmä H-sillalla. Vastaava järjestelmä on asennettu myös Suomen M100-sarjan metrojunaan, se antaa kiihdytyksen aikana tyypillisen äänisarjan, joka muistuttaa vaihteiston vaihtamista. Neuvostoliiton romahtaminen teki VL86f:n tuotannon mahdottomaksi. Osa hankkeen teknisistä ratkaisuista kuitenkin käytettiin parhaillaan valmistettavissa sähkövetureissa.
Rakennustyöt > Ongelmia

Severomuiski-tunnelin rakentamisen aikana havaittiin tapauksia, joissa henkilöstö altistui radonille. Tunnelin avaaminen viivästyi vuodesta 2001 vuoteen 2003. Ennen tätä tavarajunien liikkumista vaikeutti Venäjällä äärimmäisenä pidetty 40 tuhannesosan kaltevuus.
Mahdollinen terroriteko

Ukrainalaiset lähteet väittivät että Severomuiskin Bessolov-tunneli räjäytettiin Burjatiassa yöllä 30.11.2023 ja liikenne olisi poikki. Tekijäksi ilmoitettiin Ukrainan turvallisuuspalvelu. CNN:n mukaan neljä pommia räjähti rahtijunassa ja viranomaiset tutkivat tapahtunutta.
Räjähdystä esiteltiin myös videolla, joka tosiasiassa oli otettu ukrainalaisen tv-kanavan uutisesta, joka käsitteli räjähdystä Jamalin kaasukentällä keväällä.
Väite oli lähtöisin RBC-Ukraine-uutiskanavalta. Ukrainan SBU ei vahvistanut tai kieltänyt tapahtunutta Newsweekille.
Ukrainan sotaa seuraavat kanavat eivät pystyneet vahvistamana oliko räjähdystä oikeasti tapahtunut.
Aiheesta muualla

Wikimedia Commonsissa on kuvia tai muita tiedostoja aiheesta .
BAM (Arkistoitu – Internet Archive)
Kartta Venäjän rautatieverkostosta asemineen parovoz.com. Arkistoitu 8.12.2012. Viitattu 11.12.2005.
Venäjän rautatieministeriö  (Arkistoitu – Internet Archive) BAM (venäjäksi)
Sini Uunila

Sini Tuuli Susanne Uunila (o.s. Pöyry, ent. Latvala, s. 3. helmikuuta 1980 Kankaanpää) on suomalainen moukarinheittäjä.
Latvala aloitti moukarinheiton 13-vuotiaana. Häntä valmensi koko urheilu-uran ajan isänsä Jarmo Pöyry. Nuorten EM-kisoissa 1997 Latvala sijoittui hopealle ja 1998 nuorten MM-kisoissa Annecyssä hän voitti myös hopeaa ja jäi vain kolmen senttimetrin päähän kultamitalista. Saman vuoden Budapestin aikuisten EM-kilpailuissa hän karsiutui loppukilpailusta. Myös vuonna 1999 hän saavutti nuorten EM-hopeaa.
2000 Sydneyn olympialaisten aikaan Latvala suoritti vapaaehtoista asepalvelusta. Hän pääsi Sydneyssä finaaliin, jossa sijoittui 12. sijalle. Ensimmäisissä aikuisten MM-kisoissaan 2001 Edmontonissa Latvalan tie katkesi karsintaan. 2002 EM-kisoissa Münchenissä Latvala sijoittui viidenneksi. 2003 MM-Pariisissa taival katkesi jälleen karsintoihin, samoin 2004 Ateenan olympialaisissa ja 2005 Helsingin MM-kisoissa. Latvalan kohtaloksi koitui myös 2006 EM-kisoissa jääminen karsintoihin tuloksella 65,72. Vuonna 2008 hän ei kilpaillut. Perheenlisäyksen jälkeen hän palasi kilpakentille Latvala-nimisenä heinäkuussa 2009.
Suomen mestaruuksia Latvalalle on kertynyt seitsemän kappaletta: 1997, 1998, 2002, 2003, 2004, 2005 ja 2006. SM-hopeaa hän on voittanut vuosina 2000, 2001 ja 2007 sekä SM-pronssia vuosina 2009, 2010, 2011 ja 2012. Vuoden 2012 jälkeen hän ei ole kilpaillut. Hänen henkilökohtainen ennätyksensä on 69,16, minkä hän heitti Kaustisella 1. heinäkuuta 2004. Hänen urheiluseuransa on Seinäjoen Seudun Urheilijat. Aiemmat seurat Kaukasten Voima ja Nurmon Urheilijat -99. Latvala on 182 senttimetriä pitkä.
Sarjaputket

| Sarjaputket |
| --- | --- |
 Kampasarjaputki (Scandix pecten-veneris)
Tieteellinen luokittelu
Kunta::  Kasvit Plantae
Kladi::  Koppisiemeniset Angiospermae
Kladi::  Aitokaksisirkkaiset Eudicots
Kladi::  Asteridit
Heimo::  Sarjakukkaiskasvit Apiaceae
Alaheimo::  Apioideae
Suku::  Sarjaputket Scandix  L.
Katso myös
   Sarjaputket Wikispeciesissä   Sarjaputket Commonsissa 
Infobox OKNimi-testi OK: 
Sarjaputket (Scandix) on kasvisuku sarjakukkaiskasvien heimossa. Siihen kuuluu 12 lajia.
Sarjaputkilajeja

Scandix australis
kaukasiansarjaputki (Scandix iberica)
kampasarjaputki (Scandix pecten-veneris)
Scandix stellata
kevätsarjaputki (Scandix verna)
Pohjoismaissa esiintyy luonnonvaraisena kampasarjaputkea ja kaukasiansarjaputkea. Ne ovat matalia yksivuotisia ruohoja, joiden erikoispiirre on lohkohedelmien hyvin pitkä nokka. Suomessa nämä lajit ovat satunnaisia tulokkaita.
Aiheesta muualla

Suomen Lajitietokeskus: Sarjaputket (Scandix)
Finto, Kassu – Kasvien suomenkieliset nimet: Sarjaputket (Scandix)
ITIS: Scandix (englanniksi)
United States Department of Agriculture (USDA): Scandix (englanniksi)
Flora of China: Scandix (englanniksi)
Kampasarjaputken pitkänokkaisia hedelmiä.
Benjamin Balleret

| Benjamin Balleret |
| --- | --- |

Henkilötiedot
Syntynyt: 15. tammikuuta 1983 (ikä 41)
Kansalaisuus:   Monaco
Tennispelaaja
Pituus:  185 cm
Paino:  85 kg
Kätisyys:  oikea
Kaksinpeli
Paras sijoitus:  204. (19.6.2006)
Voitot/tappiot:  21–20
Nelinpeli
Voitot/tappiot:  3–3
Aiheesta muualla
ITF
ATP
Benjamin Balleret (s. 15. tammikuuta 1983 Monte Carlo) on monacolainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 204 kesäkuussa 2006 ja nelinpelissä sijalle 508 marraskuussa 2008. Hän on edustanut Monacoa Davis Cupissa 21 maaottelussa vuosina 2004–2010.
Huhtikuussa 2006 Balleret voitti Monte Carlon ATP Masters -turnauksen kolmannella karsintakierroksella Jonas Björkmanin ja selviytyi uransa ensimmäiseen ATP-turnaukseen. Turnauksen ensimmäisellä kierroksella hän voitti Christophe Rochusin ja toisella kierroksella turnauksen 13:nneksi sijoitettu Sébastien Grosjean luovutti kesken ottelun ollessa tilanteessa 4–6, 7–5, 3–2. Kolmannella kierroksella Balleret hävisi turnauksen ykkössijoitetulle Roger Federerille.
Hänen isänsä Bernard on entinen tennispelaaja.
Bogdan Ignatowski

Bogdan Ignatowski (21. syyskuuta 1931 Varsova – 23. kesäkuuta 2024 Nadarzyn) oli puolalainen perinteisen jazzin esittäjä. Hän toimi laulajana sekä kitaran- ja banjonsoittajana.
Ignatowski aloitti muusikon uransa harrastelijakokoonpanossa vuonna 1955. Sitten hän liittyi Warszawscy Stompersiin (alun perin New Orleans Stompers), joka helmikuussa 1958 sai Varsovassa pidetyssä kansallisessa harrastelijoiden jazz- ja tanssiyhtyekilpailussa ensimmäisen palkinnon. Ignatowski pysyi jäsenenä yhtyeen vuonna 1966 tapahtuneeseen hajoamiseen saakka. Hän esiintyi yhtyeen kanssa Ruotsissa, Suomessa, Neuvostoliitossa, Belgiassa, Länsi-Saksassa, Itä-Saksassa, Yhdysvalloissa ja Kanadassa.
Ignatowski jatkoi uraansa lukuisissa eri yhtyeissä. Hän toimi vuoteen 1995 saakka Blues Fellowsin jäsenenä ja levytti sen kanssa kolme albumia. Ignatowski kuoli vanhainkodissa Nadarzynissä 92-vuotiaana.
Sarjanlampi

| Sarjanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°37′28″N, 25°34′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saarijärven alue (14.61)
Laskuoja:  oja Naarajärveen 
Järvinumero:  14.611.1.004
Mittaustietoja
Pinnankorkeus:  109 m  
Pituus:  900 m  
Leveys:  320 m  
Rantaviiva:  2,468 km  
Pinta-ala:  16,658 ha  
Tilavuus:  0,0005621 km³ 
Keskisyvyys:  3,37 m  
Suurin syvyys:  6,9 m  
Saaria:  ei saaria 
 fiSarjanlampi 
Sarjanlampi  on Keski-Suomessa Äänekoskella  Hietaman lähellä sijaitseva lampi.
Maantietoa

Lampi on 900 metriä pitkä, 320 metriä leveä, ja sen pinta-ala on 16,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 562 100 kuutiometriä. Sen keskisyvyys on 3,4 metriä ja suurin syvyys on 6,9 metriä. Sen rantaviivan pituus on 2,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Naarajärven alueeseen (14.611) se kuuluu. Lammen vedenpinnan korkeus on 109 metriä mpy.
Bogdan Perustajan ritarikunta

Ritarikunnan rintatähti
Bogdan Perustajan ritarikunta (romaniaksi Ordinul „Bogdan Întemeietorul”) on moldovalainen ritarikunta, joka on nimetty ruhtinas Bogdan I:n, lisänimeltään "Perustaja", mukaan. Ritarikunta on perustettu 26. joulukuuta 2008. Ritarikuntien keskenäisessä järjestyksessä Bogdan Perustajan ritarikunta on kolmanneksi korkea-arvoisin Tasavallan ritarikunnan ja Tapani III Suuren ritarikunnan jälkeen.
Kunnianosoituksen myöntämisperusteet ovat seuraavat: Moldovan kehittämisen ja valtion olemassaolon hyväksi tehdyistä ansiot, kansakunnan elävöittäminen, yhteiskuntajärjestyksen turvaaminen, eri etnisten ryhmien välien harmonisointi sekä Moldovan kansainvälisen maineen hyväksi tehdyt ansiot.
Ritarikunnassa on yksi luokka:
ritarikunnan nauha
Shot in the Dark (televisiosarja)

| Shot in the Dark |
| --- | --- |

Pääosissa:  Howard Raishbrook Marc Raishbrook Austin Raishbrook Scott Lane Zak Holman
Alkuperämaa:   Yhdysvallat
Alkuperäiskieli:  englanti
Verkko:  Netflix
Esitetty:  17. marraskuuta 2017 –
Tuotantokausia:  1
Jaksoja:  8
Tuotanto
Ohjaaja(t):  Jeff Daniels
Aiheesta muualla
IMDb 
Shot in the Dark on Netflixin tuottama dokumenttisarja. Sarjassa seurataan kolmea yritystä, jotka kuvaavat Kaliforniassa tapahtuvia onnettomuuksia, rikoksia ja tulipaloja ja myyvät kuvaamiaan videoita tiedotusvälineille.
Sarja julkaistiin Netflixissä 17. marraskuuta 2017.
Benny Davis

Benny Davis vuonna 1920.
Benny Davis (21. elokuuta 1895 New York – 20. joulukuuta 1979 Miami) oli yhdysvaltalainen vaudeville-esiintyjä ja populaarimusiikin sanoittaja.
Davis esiintyi vaudevillessa teini-ikäisestä lähtien ja aloitti uransa laulunkirjoittajana soittaessaan vaudeville-laulaja Blossom Seeleyn taustamuusikkona. Hänen ensimmäinen hittinsä oli Con Conradin ja J. Russel Robinsonin säveltämä ”Margie” vuonna 1920. Davisin uran menestynein sanoitus oli vuoden 1926 ”Baby Face”, jonka sävelsi Harry Akst. Davis kirjoitti musiikkia Broadway-näytelmiin Artists and Models of 1927 ja Sons o' Guns (1929). Hänen uransa jatkui 1930-luvun puoliväliin asti.
Davis valittiin Songwriters Hall of Fameen vuonna 1975. Hän kuoli Miamissa vuonna 1979.
Bolidenin piiri

| Bolidenin piiri |
| --- | --- |
 Bolidenin kirkko
 fiBolidenin piiri 
 64°51′58″N, 20°23′02″E 
Valtio:   Ruotsi
Maakunta:  Västerbotten
Lääni:  Västerbottenin lääni
Kunta:  Skellefteån kunta
Piirikoodi:  323025
Väestö
Väkiluku (2022):  2 045 
Bolidenin piiri (ruots. Bolidens distrikt) sijaitsee Skellefteån kunnassa Ruotsissa. Sen väkiluku on 2 045  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Skellefteån kunnan piirit
Saulos Chilima

Saulos Chilima 2022.
Saulos Klaus Chilima (12. helmikuuta 1973 – 10. kesäkuuta 2024) oli Malawin varapresidentti. Hän kuoli lento-onnettomuudessa kesäkuussa 2024. Sää oli huono, ja lennonjohto kielsi konetta laskeutumasta Mzuzuun, jonne se oli matkalla. Kone kääntyi takaisin ja katosi. Kun se löydettiin, kaikki koneessa olleet kymmenen henkilöä olivat kuolleet.
Chiliman ensimmäinen varapresidentinkausi alkoi 2014, toinen 2020. Chilima väitteli vuonna 2014 tohtoriksi Boltonin yliopistosta tietojohtamisesta. Hän oli suorittanut maisterin tutkinnon Malawin yliopistossa. Hän oli malawilaisen telekommunikaatioyhtiön Airtel Malawi ensimmäinen afrikkalainen johtaja (2010–2014).
Aiheesta muualla

Kuvia tai muita tiedostoja aiheesta Saulos Chilima Wikimedia Commonsissa
Saviniemi

Saviniemi tarkoittaa seuraavia asioita:
Saviniemi, kylä Forssassa
Saviniemi, kaupunginosa Haminassa
Saviniemi, kylä Kajaanissa
Saviniemi, kylä Kouvolassa
Saviniemen jalkapallostadion, jalkapallostadion Kouvolassa
Saviniemi, kylä Mäntyharjulla
Saviniemi, kylä Rääkkylässä
Saviniemi, kylä Sonkajärvellä.
Sukunimenä:
Kari Saviniemi (s. 1946), suomalainen runoilija
Timo Saviniemi (s. 1959), monialayrittäjä, maanviljelijä sekä kunnallispoliitikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saviniemi”, voi hakea sivunnimihaulla, laajalla sivunnimihaulla tai tekstihaulla.
Benny Bailey

Benny Bailey (1977)
Ernest Harold "Benny" Bailey (13. elokuuta 1925 Cleveland, Ohio – 14. huhtikuuta 2005 Amsterdam, Alankomaat) oli yhdysvaltalainen jazztrumpetisti.
Bailey oppi lapsena ensin soittamaan pianoa ja huilua, mutta siirtyi sitten trumpettiin. Hän opiskeli Clevelandin musiikki-instituutissa ja sai myös opetusta George Russellilta. Uransa alussa Bailey työskenteli Scatman Crothersin kanssa, mutta Chicagossa hän päätti siirtyä työskentelemään Dizzy Gillespien kanssa. Hän osallistui Gillespien yhtyeen kiertueeseen Euroopassa vuonna 1948 ja soitti yhtyeen Salle Pleyelissä (Pariisi) tekemillä levytyksillä. Tämän jälkeen Bailey liittyi Lionel Hamptonin yhtyeeseen, jonka kanssa kiersi viiden vuoden ajan. Ura jatkui muiden muassa Quincy Jonesin ja Ruotsissa Harry Arnoldin kanssa tehdyn yhteistyön merkeissä.
Bailey levytti Yhdysvalloissa omalla nimellään albumin Big Brass (1960), mutta muutti vuonna 1961 Saksaan, jossa esiintyi ja levytti Eric Dolphyn kanssa. Myöhemmällä urallaan hän keskittyi työskentelemään Saksassa, Ruotsissa ja Sveitsissä. Bailey oli Kenny Clarken sekä Francy Bolandin big bandin jäsen ja kiersi Euroopassa oman kvintettinsä kanssa. Hän teki myös tilapäisen paluun Clevelandiin ja työskenteli uransa lopussa Amsterdamissa.
Shosholoza

Shosholoza on perinteinen eteläafrikkalainen kansanlaulu. Sitä lauloivat alun perin siirtotyöläiset maan teollisen vallankumouksen aikana. Apartheidin aikana laulua käytettiin poliittisena protetilauluna ja vuoden 1994 jälkeen siitä on tullut kansallinen urheilujoukkueiden kannatuslaulu. Shosholoza on zulua ja sana tarkoittaa "eteenpäin työntymistä" ja sanan sointi muistuttaa rytmikkäästi jyskyttävää höyryjunaa. Nelson Mandela kertoo omaelämäkerrassaan laulaneensa laulua Robben Islandilla ja kuvaili sitä "lauluksi, jossa aparteidin vastainen taistelu vertautuu vastaan tulevaan junaan". Laulun ovat levyttäneet muun muassa Ladysmith Black Mambazo, Helmut Lotti ja Peter Gabriel ja se kuuluu gumboot-tanssiryhmien ja koulujen kuorojen vakio-ohjelmistoon. Laulu esitetään vuorolauluna niin, että solisti esittää ensin fraasin, johon kuoro vastaa.
Laulu nousi rygbymaajoukkueen epäviralliseksi tunnuslauluksi sen voitettua vuonna 1995 ensimmäistä kertaa lajin maailmanmestaruuden ja siitä on tullut myös maan jalkapallojoukkueen tunnussävel.
Laulun sanat ovat:
»Shosholoza, shosholoza
Ku lezontaba

Stimela sphuma eSouth Africa

Wenu yabaleka

Wenu yabaleka

Ku lezontaba

Stimela siphum' eSouth Africa
»
Suomeksi vapaasti käännettynä:
»Eteenpäin, eteenpäin
näiden vuorien läpi

höyryjuna Etelä-Afrikasta

me lähdemme

me lähdemme

näiden vuorien läpi

höyryjuna Etelä-Afrikasta
»
Aiheesta muualla

Shosholoza, Drakensbergin poikakuoron esittämänä